​ຢ່າງ​ນ້ອຍ 4 ​ຄົນເສຍ​ຊີວິດ ໃນການ​ໂຈມ​ຕີ​ທີ່ອິຣັກ
ເຈົ້າ​ໜ້າ​ທີ່​ອິຣັກ​ຖະ​ແຫລງ​ວ່າ ​ມີອີກ 16 ຄົນ​ ໄດ້​ຮັບ​​ບາດ​ເຈັບ​ ແລະຄວາມ​ແຮງ​ຂອງ​ລະ​ເບີດ​ໄດ້ ເຮັດໃຫ້ຕຶກພັງລົງເປັນຂຸມໃຫຍ່.
ໄດ້ເກີດການໂຈມຕີດ້ວຍລະເບີດລົດ ຢູ່ຕໍ່ໜ້າຫ້ອງການ ຂອງສະຖານີໂທລະພາບ Al-Arabiya ໃນນະຄອນ ຫລວງເເບກແດດ ເຮັດໃຫ້ມີຜູ້ເສຍຊີວິດຢ່າງນ້ອຍ 4 ຄົນ ໃນວັນຈັນມື້ນີ້ ເຈົ້າໜ້າທີ່ກະຊວງພາຍໃນຂອງອິຣັກຖະແຫລງວ່າ ມີ 16 ຄົນໄດ້ຮັບບາດເຈັບຍ້ອນເຫດລະເບີດດັ່ງກ່າວ ແລະພະນັກງານຂອງສະຖານີໂທລະພາບ Al-Arabiya ກ່າວວ່າຄວາມແຮງຂອງລະເບີດຄັ້ງນີ້ ໄດ້ເຮັດໃຫ້ຕຶກພັງ ລົງເປັນຂຸມໃຫຍ່ ທາງການອິຣັກກ່າວວ່າ ໄດ້ມີການເຕືອນໃຫ້ທາງເຈົ້າຫນ້າທີ່ ໂທລະພາບຊ່ອງນີ້ ລ່ວງໜ້າແລ້ວ ກ່ຽວກັບໄພຂົ່ມຂູ່ຈາກການໂຈມຕີໂດຍພວກກະບົດນັ້ນ ການໂຈມຕີດ້ວຍລະເບີດທີ່ໂທລະພາບ Al-Arabiya ໃນວັນຈັນມື້ນີ້ ບໍ່ແມ່ນການໂຈມຕີ ຄັ້ງທຳອິດຕໍ່ສະຖານີໂທລະພາບແຫ່ງນີ້ ຫົວຫນ້າຂອງຫ້ອງການປະຈຳແບກແດດ ຂອງ ຕາຫນ່າງໂທລະພາບນີ້ ເຄີຍລອດຕາຍມາແລ້ວຄັ້ງນຶ່ງ ຈາກການໂຈມຕີໃນປີ 2008 ຊຶ່ງຄົນຮ້າຍໄດ້ຫ້າງລະເບີດຕິດໃສ່ໄວ້ກັບລົດຂອງຜູ້ກ່ຽວ ສະຖານນີໂທລະພາບພາສາອາຫຣັບຊ່ອງນີ້ ແມ່ນSaudi Arabia ເປັນເຈົ້າຂອງ ແລະມີສຳນັກງານໃຫຍ່ ຕັ້ງຢູ່ Dubai